Fjórföld tvenna

Fjórföld tvenna er hugtak í körfubolta og á við um það þegar leikmaður nær tveggja stafa tölu í fjórum af eftirfarandi fimm: stigum, fráköstum, stoðsendingum, vörðum skotum og stolnum boltum.

Í efstu deildum og bikarkeppnum á Íslandi 

1 Efsta deild kvenna hét 1. deild kvenna frá 1952 til 2007 en þá var nafni hennar breytt í Úrvalsdeild kvenna.

Helena Sverrisdóttir var með fjórfalda tvennu að meðaltali í leik fyrir Hauka veturinn 2003-2004 í 2. deild kvenna (nú 1. deild kvenna). Í 16 leikjum var hún með  37,6 stig, 13,3 fráköst, 11,6 stoðsendingar og 10,2 stolna bolta að meðaltali í leik.
Þann 5. janúar 2019 var Sylvía Rún Hálfdanardóttir hjá Þór Akureyri með fjórfalda tvennu, 11 stig, 13 fráköst, 10 stoðsendingar og 10 stolna bolta, í sigri á móti Njarðvík í 1. deild kvenna.

Í efstu deild karla var ekki farið að telja fráköst, stoðsendingar og stolna bolta fyrr en tímabilið 1988-1989 og varin skot fyrr en 1994-1995. Í efstu deild kvenna var ekki farið að telja þessa tölfræði þætti fyrr en tímabilið 1994-1995.

Í NBA-deildinni

Þeir sem voru nærri því að ná fjórfaldri tvennu 
3. mars 1990 náði Hakeem Olajuwon, leikmaður Houston Rockets, 29 stigum, 18 fráköstum, 10 stoðsendingum og 11 vörðum skotum í leik gegn Golden State Warriors. Eftir leikinn var talan hins vegar leiðrétt og fjöldi stoðsendinganna sagður níu. NBA-deildin telur þetta tilfelli því ekki sem fjórfalda þrennu.

Meðal annarra sem voru nærri því að ná fjórfaldri þrennu eru:
 Rick Barry, 29. október 1974 í leik Golden State Warriors gegn Buffalo: 30 stig, 10 fráköst, 11 stoðsendingar og 9 stolnir boltar.
 Larry Steele, 16. nóvember 1974 í leik Portland Trail Blazers gegn L.A. Lakers: 12 stig, 11 fráköst, 9 stoðsendingar og 10 stolnir boltar.
 Johnny Moore, 8. janúar 1985 í leik San Antonio Spurs gegn Golden State Warrior: 26 stig, 11 fráköst, 13 stoðsendingar og 9 stolnir boltar.
 Larry Bird, 18. febrúar 1985 í leik Boston Celtics gegn Utah Jazz í Salt Lake City í Utah: 30 stig, 12 fráköst, 10 stoðsendingar og 9 stolnir boltar.
 Micheal Ray Richardson, 30. október 1985 í leik New Jersey Nets gegn Indiana Pacers: 38 stig, 11 fráköst, 11 stoðsendingar og 9 stolnir boltar.
 Clyde Drexler, 10. janúar 1986 í leik Portland Trail Blazers gegn Milwaukee Bucks í Milwaukee: 26 stig, 9 fráköst, 11 stoðsendingar og 10 stolnir boltar.
 Clyde Drexler, 1. nóvember 1996 í leik Houston Rockets gegn Sacramento Kings: 25 stig, 10 fráköst, 9 stoðsendingar og 10 stolnir boltar.

Fimmföld tvenna 
Fimmföld tvenna er það þegar leikmaður nær tveggja stafa tölu í öllum af eftirfarandi fimm: stigum, fráköstum, stoðsendingum, vörðum skotum og stolnum boltum. Það eru tvö þekkt tilvik af fimmfaldri tvennu, báðar í bandaríska menntaskólaboltanum. Sú fyrri var hjá Tamika Catchings hjá Duncanville menntaskólanum þar sem hún var með 25 stig, 18 fráköst, 11 stoðsendingar, 10 stolna bolta og 10 varin skot í leik árið 1997. 
Sú seinni var 7. janúar 2012 þegar Aimee Oertner hjá Northern Lehigh menntaskólanum var með 26 stig, 20 fráköst, 10 stoðsendingar, 10 stolnir boltar og 11 varin skot.

Neðanmálsgreinar

Tengt efni 
 Tvöföld tvenna
 Þreföld tvenna
 Fimmföld tvenna
 Fimm í fimm

Körfuknattleikshugtök

de:Double (Basketball)#Quadruple-double
en:Double (basketball)#Quadruple-double